Union pour la démocratie

Union pour la démocratie (UPLD) er en partiallianse i Fransk Polynesia. Den går inn for selvstendighet for Fransk Polynesia. Uavhengighetspartiet Tavini Huiraatira er et ledende medlem i alliansen, som ledes av Oscar Temaru.

Alliansen ble inngått foran valget til Fransk Polynesias forsamling i 2004, for å forene opposisjonen mot Gaston Flosses parti Tahoeraa huiraatira, som hadde sittet med regjeringsmakten siden 1991. Den omfattet Temarus selvstendighetsparti Tavini Huiraatira, samt Aia Api, Here Ai'a og Ia Mana te Nunaa.Chappell, David: «French Polynesia», The Contemporary Pacific, bd. 17, nr. 1, 2005, s. 223. UPLD fikk ved valget i 2004 36,81 % av stemmene og 26 av 57 mandater.Guiselin, Emmanuel-Pie: «Les élections polynésiennes du 23 mai 2004 : Le sceau de la prime majoritaire, l’arrivée d’une nouvelle majorité» , Revue Juridique Polynésienne, 2004, s. 173. Med støtte fra andre partiers representanter ble Temaru valgt til regjeringspresident 14. juni 2004.Chappell, s. 200. Den første regjeringsperioden varte til oktober 2004. Temaru har også vært regjeringspresident 2005–2006, 2007–2008, februar–oktober 2009 og 20011–2013.«Le Président de la Polynésie française» , Haut-Commissariat de la République en Polynésie française.

Ved valget til Fransk Polynesias forsamling i 2013 omfattet alliansen Tavini Huiraatira, Aia Api, Here Ai'a, Tapura Amui No Raromatai og Tapura Amui No Te Faatereraa Manahune-Tuhaa Pe.«Election Profile», IFES Elections Guide. Det ble nest største parti i valget i 2013. UPLD fikk 29,26 % av stemmene og 11 representanter innvalgt i den folkevalgte forsamlingen.«Results for Second Round for Territorial Assembly», IFES Elections Guide.

Referanser

Kategori:Politiske partier i Fransk Polynesia
Kategori:Politiske partier etablert i 2004